brennvidde
        
         (fotografi)
Store norske leksikon,Kunst og estetikk,Fotografi,Fototeknikk
Brennvidde i et kameraobjektiv er avstanden fra fokalplanet, der bildet dannes (på bildebrikken), til det optiske sentrum i objektivet når dette er innstilt på uendelig avstand (∞). Denne avstanden er vanligvis inngravert (sammen med objektivets lysstyrke) ved filterfatningen, for eksempel 50 mm. Et normalobjektiv har en brennvidde som svarer omtrent til fokalplanets eller bildebrikkens diagonal.
På et fullformats kamera (FX-format) vil normalobjektivet være 50 mm, mens et kamera i APS-C eller DX-format, som har en cropfaktor på 1,5, vil normalobjektivet være 35 mm.Kameraobjektiver med lengre brennvidde enn dette gir en gjengivelse i større målestokk fra samme avstand til objektet, og kalles teleobjektiver. Objektiver med kortere brennvidde enn negativets diagonal gjengir objektet i mindre målestokk, men dekker et større område av motivet, og kalles vidvinkelobjektiver. Les mer i Store norske leksikon kamera fotografi